EkBass/fiwiki-20250220-pages-articles huggingface dataset:
André Asselin

Paul André Asselin (25. helmikuuta 1923 Montreal – 26. tammikuuta 2012 Montreal) oli kanadalainen pianisti, säveltäjä ja musiikkikirjailija. Hänen opettajiaan olivat Auguste Descarries, Ernest Seitz ja Lubka Kolessa.The Canadian Encyclopedia: André Asselin Asselin toteutti 1940-luvun lopussa Etelä-Amerikan-kiertueen pianistina ja kapellimestarina Pariisin oopperan tanssiyhtiön kanssa. Hän on esiintynyt resitalistina Kanadassa, Etelä- Amerikassa ja Ranskassa. 1950-luvun alkupuolella hän asettui Pariisiin, josta hän vuonna 1987 palasi Montrealiin. Asselin piti sadoittain resitaaleja Euroopassa ja esitti niissä sekä perinteistä ohjelmistoa että tuoreempia kanadalaisten säveltäjien teoksia. Hän myös sävelsi pianomusiikkia ja kirjoitti teoksen Panorama de la musique canadienne (1962, 1968). == Lähteet == Luokka:Kanadalaiset pianistit Luokka:Kanadalaiset säveltäjät Luokka:Musiikkikirjailijat Luokka:Vuonna 1923 syntyneet Luokka:Vuonna 2012 kuolleet
Louise Bager Due

Louise Bager Due (o.s. Bager Nørgaard, s. 23. huhtikuuta 1982 Viborg) on tanskalainen käsipalloilija, pelipaikaltaan maalivahti. Hän on Tanskan maajoukkueen pelaajana voittanut olympiakultaa Ateenassa 2004 sekä Euroopan- mestaruuden kotikisoissaan 2002. Seuratasolla Due on edustanut Viborg HK:ta ja Team Tvis Holstebrota. == Lähteet == Luokka:Tanskalaiset käsipalloilijat Luokka:Tanskalaiset olympiavoittajat Luokka:Vuonna 1982 syntyneet Luokka:Elävät henkilöt
Arlene Pach

Arlene Alnora Pach (o.s. Nimmons; 26. toukokuuta 1928 Kamloops – 2. maaliskuuta 2000 Fredericton) oli kanadalainen pianisti ja pedagogi. Hän oli säveltäjä Phil Nimmonsin sisko ja opiskeli Boris Roubakinen johdolla Toronton kuninkaallisessa musiikkikonservatoriossa. Hän debytoi vuonna 1947 Vancouverin nuorisosinfoniaorkesterin kanssa ja kantaesitti sittemmin Phil Nimmonsin, Harry Freedmanin ja Kenneth Peacockin teoksia. Kamarimuusikkona hän esiintyi varhaisella urallaan muiden muassa huilisti Nicholas Fioren, viulisti Steven Starykin ja Summerhill-puhallinkvintetin kanssa.The Canadian Encyclopedia: Arlene Pach Pach meni vuonna 1954 naimisiin viulisti Joseph Pachin kanssa. Pariskunta perusti sukunimensä mukaan nimetyn duon vuonna 1960. Duo esiintyi sekä Kanadassa että Euroopassa. Pach teki yhteistyötä myös Brunswickin jousikvartetin kanssa ja pääsi vuonna 1964 New Brunswickin yliopiston nimikkotaiteilijaksi. Vuosina 1966–1983 Pach toimi New Brunswickin yliopiston kamarimusiikki- ja All That Jazz -festivaalin taiteellisena johtajana; hän oli myös mukana perustamassa festivaalia. Pach opetti muun muassa New Brunswickin yliopistossa. Hän toimi vuosina 1980–1988 Kanadan musiikkineuvoston varapuheenjohtajana. == Lähteet == Luokka:Kanadalaiset pianistit Luokka:Vuonna 1928 syntyneet Luokka:Vuonna 2000 kuolleet
USS Columbia

USS Columbia voi tarkoittaa seuraavia Yhdysvaltain laivaston aluksia: *USS Columbia oli vuonna 1814 telakalla tuhoutunut 44-tykkinen fregatti *USS Columbia (1836), 50-tykkinen fregatti *USS Columbia (1862), alus *USS Columbia (1864), ironclad *USS Columbia (C-12), Columbia-luokan panssarikansiristeilijä *USS Columbia (AG-9), joukkojenkuljetusalus *USS Columbia (CL-56), Cleveland- luokan kevyt risteilijä *USS Columbia (AOT-182), tankkeri *USS Columbia (SSN-771), Los Angeles -luokan ydinsukellusvene *USS District of Columbia (SSBN-826), Columbia-luokan strateginen ohjussukellusvene.
USS Columbia (C-12)

USS Columbia (runkonumerot C-12 ja CA-16) oli Yhdysvaltain laivaston vuonna 1892 vesille laskettu Columbia-luokan panssarikansiristeilijä, joka luokiteltiin 17. heinäkuuta 1920 raskaaksi risteilijäksi runkonumerolla CA-16. == Valmistus == Alus tilattiin 30. kesäkuuta 1890 William Cramp and Sonsilta Philadelphiasta Pennsylvaniasta, missä köli laskettiin 30. joulukuuta 1890Gardiner, Robert s. 153. Alus laskettiin vesille 26. heinäkuuta 1892 kumminaan neiti H. Morton ja otettiin palvelukseen 23. huhtikuuta 1894 päällikkönään George Watson Sumner.history.navy.mil == Palvelus == Palvelukseenotettaessa alus liitettiin Pohjois-Atlantin laivueeseen. Alus suojasi 30. heinäkuuta 1894 - 5. tammikuuta 1895 Yhdysvaltain etuja Karibialla. Kesällä 1895 alus vieraili Euroopassa, jossa se edusti kesäkuussa Yhdysvaltoja Kielin kanavan avajaisissa. Elokuussa alus palasi Yhdysvaltain itärannikolle ja se partioi läntisellä Atlantilla, kunnes se sijoitettiin reserviin 13. toukokuuta 1897 Philadelphian laivastontelakalla. Yhdysvaltain ja Espanjan sodan alkaessa alus palautettiin palvelukseen 15. maaliskuuta 1898 päällikkönään John H. Moore. Se partioi 26. elokuuta saakka Yhdysvaltain itärannikolla ja Länsi-Intian saaristossa. Alus suojasi heinäkuusta 14. elokuuta saakka joukkojen kuljetuksia Puerto Ricoon sekä tuki saaren valtausta. Alus poistettiin palveluksesta 31. maaliskuuta 1899 Philadelphian laivastontelakalla ja siirrettiin reserviin. Alus palautettiin palvelukseen 31. elokuuta 1902 päällikkönään Albert S. Snow. Alus oli New Yorkissa vastaanottoaluksena, kunnes se siirrettiin 9. marraskuuta 1903 Atlantin laivaston koulutuslaivueeseen. Alus poistettiin palveluksesta 3. toukokuuta 1907 Philadelphian laivastontelakalla, kunnes se palautettiin palvelukseen 22. kesäkuuta 1915 sukellusvenelaivueen lippulaivana päällikkönään Yates Stirling Jr. Tarkastettuaan useita itärannikon sukellusvenetukikohtia alus irrotettiin tehtävästään 19. huhtikuuta 1917 Yhdysvaltain julistettua sodan keskusvalloille. Alus oli 21. huhtikuuta 1917 alkaen partiojoukkojen 5. laivueen lippulaivana, kunnes se siirrettiin heinäkuussa risteilijäosastoon suojaamaan saattueita. Alus ylitti 1. tammikuuta - 13. marraskuuta 1918 viidesti Atlantin suojatessaan saattueita Ranskaan. Alus siirrettiin 7. tammikuuta 1919 hävittäjävoimien 2. laivueen lippulaivaksi, jolloin se purjehti itärannikolla ja Karibialla. Alus vapautettiin lippulaivan tehtävistä 29. toukokuuta. Alus luokiteltiin 17. heinäkuuta 1920 raskaaksi risteilijäksi runkonumerolla CA-16. Se poistettiin palveluksesta 29. kesäkuuta 1921 Philadelphian laivastontelakalla. Alus nimettiin 17. marraskuuta Old Columbiaksi ja myytiin 26. tammikuuta 1922. == Lähteet == * * === Viitteet === Luokka:Columbia-luokan risteilijät Luokka:Yhdysvaltalaiset Espanjan–Yhdysvaltain sodan risteilijät
Ringerike IK

Ringerike IK on norjalainen jääkiekkoseura Hønefossista, joka pelaa Norjan korkeimmalla sarjatasolla EliteHockey Ligaenissa. ==Joukkue== Maalivahti Maalivahti Maalivahti Maalivahti Maalivahti Maalivahti # Pelaaja Hanskakäsi Sopimus Syntymäpaikka 25 Jørgen Rønning L 2025 Oslo, Norja 30 Aleksander Johnsen L 2024 Oslo, Norja Andreas Fatland L Juniori Stavanger, Norja Puolustajat Puolustajat Puolustajat Puolustajat Puolustajat Puolustajat # Pelaaja Kätisyys Sopimus Syntymäpaikka 26 Herman Krydsby Helgesen R 2025 Bærum, Norja 44 Robin Bjørnstad L 2025 Fredrikstad, Norja 52 Dennis Ryttar (C) L 2025 Tukholma, Ruotsi 58 Håkon Opheim Engh L 2025 Hamar, Norja 85 Erik Wang Bjerketvedt L 2025 William Dageryd L 2025 Sollefteå, Ruotsi Martin Liljekvist R 2025 Tukholma, Ruotsi Karl Markus Lund Sælid L 2025 Fredrikstad, Norja Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät # Pelaaja Kätisyys Pelipaikka Sopimus Syntymäpaikka 19 Tobias Skogstad Falkeid L H 2026 Hønefoss, Norja 20 Sebastian Åkesson L KH / OLH 2025 Ängelholm, Ruotsi 28 Jakob Aasen Rian L OLH 2026 Ringerike, Norja 34 Mikael Dokken L H 2024 Oslo, Norja 48 Max Freyschuss Nordin L VLH 2025 63 Thomas Bækken L H 2025 72 Michael Söderberg (A) L KH / VLH 2025 Norrtälje, Ruotsi 94 Dennis Svensson L KH / VLH 2025+1 Kristianstad, Ruotsi 96 Marius Ottesen L H 2025 Stavanger, Norja Espen Kleppe Hermanrud R H 2025 Oslo, Norja Iver Wick Karlsen L H 2025 Stavanger, Norja Julius Kvandal L H 2025+1 Stavanger, Norja Dustin Parks L KH / VLH 2025 Stittsville, Ontario, Kanada Lucas Loob Trygg R LH 2025 Karlstad, Ruotsi ===Joukkueenjohto=== *Päävalmentaja: Joakim Fagervall *Apuvalmentaja & Toimitusjohtaja: Per Braxenholm *Apuvalmentaja: Even Tangen Fosse *Maalivahtivalmentaja: Andreas Aasen Rian Lähde: EliteProspectshttps://www.eliteprospects.com/team/5384/ringerike Viitattu 9.1.2022. == Lähteet == Luokka:Norjalaiset jääkiekkoseurat Luokka:Vuonna 1974 perustetut urheiluseurat Luokka:Ringerike
Meritxell Borràs

Meritxell Borràs i Solé (s. 1964 L'Hospitalet de Llobregat) on katalonialainen poliitikko. Hän toimi Katalonian aluehallinnon hallinto- ja asuntoministerinä Carles Puigdemontin johtamassa hallituksessa, joka järjesti 1. lokakuuta 2017 kansanäänestyksen Katalonian itsenäistymisestä. Espanja nosti kansanäänestyksen järjestämisen takia kaikkia Katalonian hallituksen ministereitä vastaan syytteet "kapinasta"https://www.ara.cat/politica/Maza- querella-Govern-Parlament- detencions_0_1897010380.htmlhttps://www.rac1.cat/programes/el- mon/20180316/441554874607/el-suprem-processara-per-rebellio-tot-el-govern- puigdemont-els-jordis-forcadell-i-rovira.html, josta voidaan tuomita Espanjan lain mukaan jopa 30 vuodeksi vankilaanhttps://yle.fi/uutiset/3-9905674https://www.ara.cat/politica/Guia- rapida-situacio-cadascun-processats_0_1983401779.html. Syytteitten seurauksena viisi ministeriä (Carles Puigdemont, Antoni Comín, Lluís Puig, Meritxell Serret ja Clara Ponsatí) lähtivät maanpakoon Belgiaan.http://janneriitakorpi1.puheenvuoro.uusisuomi.fi/245913-mihin- kannattaa-kiinnittaa-huomiota-kataloniassa-seuraavan-viikon-aikana http://www.iltalehti.fi/ulkomaat/201711052200511665_ul.shtml Myös Borràs, Dolors Bassa ja Joaquim Forn lähtivät aluksi Belgiaan, mutta palasivat myöhemmin Espanjaan oikeuden kuultaviksi.https://www.rac1.cat/programes/el- mon/20180307/441329819645/entrevista-a-meritxell-borras-i-dolors- bassa.htmlhttp://www.ccma.cat/324/puigdemont-es-queda-a-brusselles-i-forn- bassa-i-puig-tornen-a-barcelona/noticia/2818469 Lopulta yhteensä kahdeksan Espanjassa oikeuden kuultaviksi mennyttä ministeriä (Borràsin, Bassan ja Fornin lisäksi Oriol Junqueras, Jordi Turull, Raül Romeva, Josep Rull ja Carles Mundó) määrättiin tutkintavankeuteen 2. marraskuuta 2017.https://www.ara.cat/politica/consellers-govern-puigdemont-declaracio- audiencia-nacional_0_1898810179.html Jo aiemmin tutkintavankeuteen oli määrätty kahden kansanäänestystä ajaneen kansalaisjärjestön puheenjohtajat Jordi Sànchez ja Jordi Cuixart.https://yle.fi/uutiset/3-9886263 Borràs vapautettiin tutkintavankeudesta 4. joulukuuta 2017, mutta hän joutui maksamaan 100 000 euron takuut.https://www.ara.cat/eleccions21d/Suprem-quatre- politics-condiciona- campanya_0_1918608189.htmlhttps://www.ara.cat/politica/Romeva-Turull-Rull- Mundo-dEstremera_0_1918008361.htmlhttp://www.ccma.cat/324/meritxell-borras-i- dolors-bassa-en-llibertat-despres-de-32-nits-a-la-preso/noticia/2824974 Samassa yhteydessä vapautettiin osa muistakin vangituista ministereistä takuita vastaan, mutta Puigdemontin hallituksen varapääministeri Junqueras ja sisäministeri Forn sekä kansalaisjärjestöjen puheenjohtajat Sànchez ja Cuixart joutuivat yhä jäämään vankilaan. Borràs luopui politiikasta ja vetäytyi julkisuudesta vankilassa viettämänsä ajan jälkeen. Maaliskuussa 2018 Espanjan korkeimman oikeuden tuomari Pablo Llarena yksilöi tarkemmin, millä rikosnimikkeellä kutakin poliitikkoa tultaisiin syyttämään oikeudessa. Tässä yhteydessä Borràsin osalta kapinasyyte ( lievennettiin syytteeksi "kansalaistottelemattomuudesta" () ja "julkisten varojen väärinkäytöstä" (). == Lähteet == Luokka:Katalonialaiset poliitikot
Alfa-aurigidit

Alfa-aurigit on Meteoriparvi joka ilmaantuu yleensä syyskuussa. C/1911 N1 Kiess -komeetta on parven alkuperä. Parvella on normaaliaktiivisuuden periodinen maksimi joka on esiintynyt viimeksi vuosina 1935, 1986 ja 1994 jolloin sen ZHR-luku oli noin 40. == Lähteet == == Aiheesta muualla == * URSA: 4.6. Meteoriparvitaulukko * URSA: 9.5 ZHR-luku * Alpha Aurigids Meteor Shower * Meteor Showers Online: Alpha Aurigids * SPACE.com: Aurigid Meteor Shower Peaks Saturday Morning * International Meteor Organization: alpha Aurigids 2000 Luokka:Meteoroidit
Delta-aurigidit

Delta-aurigidit on heikoin kolmesta tunnetusta Ajomiehen–Perseuksen tähdistöstä tulevasta meteoriparvista ne jättävät vanoja ja ovat himmeämpiä kuin alfa-aurigidit. Voi olla että ne ovat kaksi eri parvea joka ovat sulautuneena toisiinsa. Ne tulevat yleensä syyskuun alkupuolelta lokakuun alkuun, ja näkyvät parhaiten pohjoisella pallonpuoliskolla. == Lähteet == == Aiheesta muualla == * Guide to Space, Planets and the Rest of the Universe: Delta Aurigids Meteor Shower * Meteor Showers Online: Delta Aurigids * NASA - Blogs - Watch the Skies: One Night, Five Meteor Showers Luokka:Meteoroidit
Project Vanguard

Project Vanguard oli avaruusohjelma jota hallinnoi Yhdysvaltojen NRL, jonka tarkoitus oli saada satelliitti Maan kiertoradalle Vanguard-raketilla. == Lähteet == Luokka:Nasan ohjelmat
Explorer 3

Explorer 3 (kansainvälinen nimitys 1958 Gamma) oli satelliitti Maan kiertoradalla. Se oli lähes identtinen versio Yhdysvaltojen Explorer 1-satelliitista. Se oli Explorer-ohjelman toinen onnistunut laukaisu. Explorer 3 laukaistiin 26. maaliskuuta 1958. == Lähteet == Luokka:Satelliitit Luokka:Vuoden 1958 avaruustoiminta
Pioneer 1

Pioneer 1 (myös Able 2) oli ensimmäinen Nasan laukaisema avaruusluotain. Nasa oli silloin Yhdysvaltojen uusin avaruusjärjestö. Sen tarkoituksena oli tutkia ionisoivaa- sekä kosmista säteilyä, magneettikenttää ja mikrometeoriittejä Maan ja Kuun lähistöillä. Laukaisuraketin toimintahäiriön takia Pioneer 1 saavutti pelkästään ballistisen lentoradan sekä suurimmillaan noin 113 800 kilometrin korkeuden. Pioneer 1 paloi Maan ilmakehässä muutama päivä laukaisun jälkeen. Sen tarkoituksena oli päästä Kuuhun asti. Lento oli toinen ja kaikista onnistunein kolmesta Thor-Able -avaruusluotaimista. == Tutkimuslaitteet == Pioneer 1:llä oli mukana: * Ionisaatiokammio * Magnetometri * Mikrometeoroiditutka * Videokamera * Kaksi lämpömittaria == Lähteet == Luokka:Pioneer-ohjelma Luokka:Kuuluotaimet Luokka:Vuoden 1958 avaruustoiminta Luokka:Miehittämättömät avaruuslennot
Pioneer 3

Pioneer 3 oli stabiloitunut avaruusalus, joka laukaistiin 6. joulukuuta 1958 kello 05:45:12 UTC. Sen laukaisi ABMA ja NASA Juno II -raketilla. Aluksen oli tarkoitus mennä Kuun ohi Auringon kiertoradalle, mutta se pääsi ainoastaan 102 360 kilometrin korkeudelle ennen kuin se paloi ilmakehässä Afrikan yläpuolella seuraavana päivänä, 7. joulukuuta. Kuitenkin Pioneer 3 lähetti tärkeää dataa Van Allenin vyöhykkeestä, joka ympäröi Maata. == Lähteet == Luokka:Pioneer- ohjelma Luokka:Miehittämättömät avaruuslennot Luokka:Vuoden 1958 avaruustoiminta
Heikki Parkkonen

Heikki Parkkonen (24. maaliskuuta 1938 Vaajakoski, Jyväskylän maalaiskunta – 17. huhtikuuta 2018 HelsinkiEeva-Helena Jokitaipale: Heikki Parkkonen 1938–2018 Helsingin Sanomat 12.5.2018. Viitattu 12.5.2018.) oli suomalainen päätoimittaja. Parkkonen aloitti 1960-luvulla toimittajana Helsingin Sanomissa ja siirtyi sieltä saman kustantajan Viikkosanomiin. Kun levikkiongelmiin joutuneeseen Seura-lehteen haettiin päätoimittajaa, ehdotti Otavan kirjallinen johtaja Paavo Haavikko tehtävää Parkkoselle. Seuran päätoimittajana Parkkonen toimi vuosina 1974–1981 ja uudelleen 1985–1990. Parkkonen nosti Seuran Suomen suurimmaksi viikkolehdeksi, mutta lähti sen jälkeen etsimään uusia haasteita. Vuonna 1981 hän kävi perustamassa ja päätoimittamassa Lehtimiesten lyhytikäiseksi jäänyttä yleisaikakauslehti Pikajunaa. Parkkonen oli taitava journalismin kehittäjä. Hän ideoi lehtiinsä monia uudistuksia, jotka olivat edellä aikaansa. Hän oli lisäksi riittävän voimakastahtoinen toteuttamaan ideoimansa uudistukset. Vuonna 1992 Parkkonen aloitti 7 päivää -lehden (nyk. Seiska) ensimmäisenä vastaavana päätoimittajana. Tällöin hän joutui mukauttamaan lehden tanskalaisen esikuvan suomalaiseen tilaajapohjaiseen toimintatapaan. Myöhemmin hän oli vielä Matkaopas-lehden päätoimittajana. Parkkonen sai Valtion journalistipalkinnon vuonna 1998. Parkkonen oli käsikirjoittamassa elokuvaa Bensaa suonissa sekä Kotikatu-televisiosarjaa. Parkkonen oli naimisissa ja hänellä oli viisi lasta. == Lähteet == Luokka:Suomalaiset päätoimittajat Luokka:Vuonna 1938 syntyneet Luokka:Vuonna 2018 kuolleet
Jussi Tossavainen

Jussi L. Tossavainen (26. elokuuta 1899 Kotka – 12. toukokuuta 1973 Helsinki) oli suomalainen urheiluvaikuttaja, joka toimi muun muassa Helsingin olympiastadionin ensimmäisenä isännöitsijänä vuosina 1938–1964. Varsinaisen työuransa hän teki pankkialalla. == Elämä == Kotkassa syntynyt Tossavainen työskenteli aluksi Posti- ja telelaitoksen palveluksessa sekä liike-elämässä, kunnes vuonna 1926 sai työpaikan Suomen Voimistelu- ja Urheiluliitosta. Vuotta myöhemmin hän aloitti Helsingin olympialaisten keräystoimikunnan sihteerinä, ja vuodesta 1929 lähtien Tossavainen oli myös Stadion-säätiön sihteerinä sekä hoiti erilaisia Olympiastadionin rakennusprojektiin liittyviä tehtäviä. Olympiastadionin valmistuttua vuonna 1938 hänet valittiin sen isännöitsijäksi. Kotkassa asuessaan Tossavainen kuului muun muassa Kotkan Innon sekä SVUL:n Kymenlaakson piirin johtokuntiin. Helsinkiin muutettuaan hän oli mukana Helsingin Kisa-Veikkojen toiminnassa. Tossavainen valittiin 1930-luvulla myös SVUL:n liittohallitukseen ja Suomen Urheiluliiton talousvaliokuntaan. Lisäksi hän oli jäsenenä opetusministeriön 1935 asettamassa urheilun keskusliittotoimikunnassa, joka pohti SVUL:n ja TUL:n yhteistoimintaa. Keväällä 1938 Tossavainen valittiin J. W. Rangellin ja Urho Kekkosen kanssa SVUL:n edustajaksi neuvottelemaan yhteistyöstä TUL:n Toivo Vilppulan, Urho Rinteen ja Arvi E. Heiskasen kanssa. == Lähteet == Luokka:Suomalaiset urheiluvaikuttajat Luokka:Vuonna 1899 syntyneet Luokka:Vuonna 1973 kuolleet
Merihapsikka

Merihapsikka (Ruppia maritima) on hapsikkakasvien (Ruppiaceae) heimoon, hapsikoiden (Ruppia) sukuun kuuluva kasvilaji. Se on monivuotinen vesikasvi, joka kasvaa kokonaan vedenpinnan alapuolella. Merihapsikka muistuttaa paljolti kiertohapsikkaa (Ruppia cirrhosa) sekä jonkin verran myös joitakin vitalajeja, kuten hapsivitaa (Potamogeton pectinatus) ja merivitaa (Potamogeton filiformis). Merihapsikasta voidaan erottaa erilaisia muunnoksia. Merihapsikka on ruohovartinen vesikasvilaji, jonka varret ovat juurtuneet veden pohjaan. Varret ovat kasvutavaltaan muuten pohjanmyötäisiä, mutta kärjistään kohenevia. Varret ovat hyvin ohuita. Lehdet ovat hyvin kapeita, yläosistaan hienosti sahalaitaisia ja teräväkärkisiä. Lehtien tyvillä on pitkät lehtitupet, mutta niissä ei ole kielekettä. Merihapsikan kukat sijaitsevat pareittain ylempien lehtien lehtitupissa. Suomessa merihapsikkaa tavataan rannikkoseuduilla Virolahdelta Vaasan tienoille asti. Yleisimmillään se on Porin ja Vaasan seudun rannikoilla sekä Turun ja Ahvenanmaan saaristojen eteläosissa. Merihapsikka on Suomessa silmälläpidettävä (NT) kasvilaji. == Lähteet == == Aiheesta muualla == * Laji.fi: Merihapsikka (Ruppia maritima) * JSTOR Global Plants: Ruppia maritima * Integrated Taxonomic Information System (ITIS): Ruppia maritima * Global Biodiversity Information Facility (GBIF): Ruppia maritima * Flora of North America: Ruppia maritima Luokka:Hapsikat
Ajomies (Seppo Jokisen romaani)

Ajomies on Seppo Jokisen kirjoittama jännitysromaani, joka ilmestyi Crime Timen kustantamana vuonna 2011. ==Juoni== Koskinen ryhmineen saa selvitettäväkseen niskaan ammutun toimittajan murhan. Ruumiin löytää Koskisen selvittelemään onnettomuuteen yhdeksän vuotta sitten joutunut linja- autonkuljettaja. Murhan lisäksi myös onnettomuus selviää romaanin tapahtumien aikana. == Lähteet == Luokka:Seppo Jokisen teokset Luokka:Jännitysromaanit Luokka:Vuoden 2011 kirjat
Yeagerin lentoasema

Yeagerin lentoasema (, IATA: CRW, ICAO: KCRW, FAA LID: CRW) on Yhdysvaltain Länsi-Virginiassa sijaitseva julkinen lentoasema. Asema palvelee ensisijaisesti läheisen Charlestonin kaupungin asukkaita. Lentoasemaan kuuluu yksi asfaltoitu, noin 2 070 metriä pitkä ja 46 metriä leveä kiitotie (05/23). Yeagerin lentoaseman johtajana on vuodesta 2015 saakka toiminut Terry D. Sayre. Lentoasema palveli vuonna 2010 noin 260 000 matkustajaa. Lentoaseman rakennustyöt aloitettiin 18. lokakuuta 1944. Aseman avajaisseremoniat pidettiin 3. marraskuuta 1947 ja kaupalliset lennot aloitettiin vajaata kuukautta myöhemmin. Rakennustöiden kokonaiskustannukset olivat kahdeksan miljoonaa dollaria. Lentoasema nimettiin 1985 läheisestä Lincolnin piirikunnasta kotoisin olevan koelentäjä Chuck Yeagerin mukaan. == Lähteet == == Aiheesta muualla == * Luokka:Yhdysvaltain lentoasemat Luokka:Länsi-Virginia
American Utopia

__NOTOC__ American Utopia on yhdysvaltalaisen rock-muusikko David Byrnen yhdestoista albumi, jonka julkaisi Nonesuch Records 9. maaliskuuta 2018. Albumi on osa suurempaa Reasons to be Cheerful -projektia, jonka tavoitteena on jakaa positiivisuutta.Genius: David Byrne - American Utopia == Kappaleet == # # # # # # # # # # == Arvostelut == * Metacritic: 71/100Metacritic: American Utopian metascore * Pitchfork: 5.8/10Evan Rytlewski: American Utopia -levyarvostelu Pitchfork (12.3.2018) == Lähteet == Luokka:Vuoden 2018 albumit Luokka:Yhdysvaltalaiset rockalbumit
Kuhalankosken voimalaitos

Kuhalankosken voimalaitos on vesivoimalaitos Forssassa Loimijoen Kuhalankoskessa. Voimalaitosrakennus on vuodelta 1877. Alun perin voimala tuotti mekaanista energiaa Forssa-yhtiön kehruukoneille, sittemmin myös valaistussähköä kehräämölle. 1900-luvun alussa laitos muutettiin vain sähköä tuottavaksi laitokseksi. . Tehtaan tarpeiden lisäksi laitos tuotti energiaa yhtiön sähköradalle. Finlayson-Forssa poisti vanhan voimalaitoksen käytöstä kannattamattomana 1970-luvulla. Vuonna 2010 laitos otettiin uudelleen käyttöön. Yksityinen yritys vuokrasi pitkäaikaisella sopimuksella rakennuksen ja koskioikeudet rakennuksen nykyiseltä omistajalta, Forssan kaupungilta. Koneistoa on nykyaikaistettu, mutta se on kuitenkin enimmäkseen alkuperäistä ja teho on vähäinen. Yksi turbiini tuottaa noin 100 kW tehon. Tulva-aikana voidaan käyttää kahta turbiinia, jolloin teho on parhaimmillaan noin 200 kW. Voimalaitoksen tuottama energia myydään Oulun Energialle, joka myy sähkön edelleen asiakkailleen. == Lähteet == Luokka:Suomen vesivoimalat Luokka:Suomen padot Luokka:Forssan rakennukset ja rakennelmat Luokka:Loimijoki
Allan Korpi (yleisurheilija)

Allan Johan Mauritz Korpi (21. heinäkuuta 1935 – 22. tammikuuta 2020) oli suomalainen yleisurheilija. Hammarlandista kotoisin ollut Korpi edusti IF Ålandia ja IFK Mariehamnia. Hän voitti 10 000 metrin SM-hopeaa vuoden 1959 Kalevan kisoissa ja 5 000 metrin pronssia vuoden 1961 Kalevan kisoissa. Sisäratojen SM-kilpailuissa Korpi sai 3 000 metrillä hopeaa vuosina 1967 ja 1968. Maastojuoksun SM-kilpailuissa hän sai hopeaa lyhyellä matkalla vuonna 1960. Hän edusti Suomea maaotteluissa vuosina 1959–1961. == Saavutukset == *10 000 metrin SM-hopeaa: 1959 *5 000 metrin SM-pronssia: 1961 *3 000 metrin sisäratojen SM-hopea: 1967, 1968 *Maastojuoksun lyhyen matkan SM-hopea: 1960 == Lähteet == Luokka:Suomalaiset kestävyysjuoksijat Luokka:Vuonna 1935 syntyneet Luokka:Vuonna 2020 kuolleet
Sandi Thom

Alexandria ”Sandi” Thom (s. 11. elokuuta 1981 Banff) on skotlantilainen laulaja-lauluntekijä. Hän tuli tunnetuksi debyyttisinglellään ”I Wish I Was a Punk Rocker (With Flowers in My Hair)”, joka nousi Britannian singlelistan ykköseksi kesäkuussa 2006. Kappale oli Australian vuoden 2006 myydyin single. Thom on julkaissut viisi studioalbumia. == Diskografia == === Studioalbumit === * Smile... It Confuses People (2006) * The Pink & the Lily (2008) * Merchants and Thieves (2010) * Flesh and Blood (2012) * The Covers Collection (2013) == Lähteet == Luokka:Skotlantilaiset laulajat Luokka:Vuonna 1981 syntyneet Luokka:Elävät henkilöt
Discoverer 1

Discoverer 1 oli Corona-ohjelman ensimmäinen satelliitti. Se laukaistiin Thor- Agena-raketilla helmikuussa 28, 1959 Vandenberg Air Force Basesta, Kaliforniasta. Se oli KH-1-satelliitin prototyyppi, mutta ei sisältänyt kameraa tai filmikapselia. Se oli ensimmäinen satelliitti, joka laukaistiin kohti Etelänapaa, jotta satelliitti saisi polaarisen kiertoradan, mutta yritys epäonnistui. CIA-raportti päätteli, että Discoverer 1 laskeutui jonnekin lähelle Etelämannerta. == Lähteet == Luokka:Satelliitit
Aldur Eriksson

Aldur Wictor Eriksson (7. tammikuuta 1927 Geta – 3. huhtikuuta 2015 Espoo) oli suomenruotsalainen lääkäri, perinnöllisyystieteilijä ja professori.Suomen lääkärit – Finlands läkare 2012, s. 120. Helsinki 2012. Eriksson valmistui lääketieteen lisensiaatiksi Helsingin yliopistosta vuonna 1956 ja väitteli siellä tohtoriksi 1973. Hän työskenteli tutkijana Suomen Akatemiassa 1964–1972 ja sen jälkeen hoiti perinnöllisyystieteen professuuria Amsterdamin Vapaassa yliopistossa (Vrije Universiteit) 1973–1994. Jäätyään eläkkeelle hän jatkoi tutkimustyötä Folkhälsanin perinnöllisyystieteen laitoksessa 1996–2006. Laajassa tieteellisessä tuotannossaan, joka käsittää yli 600 vertaisarvioitua julkaisua, Eriksson on käsitellyt muun muassa eristyneiden yhteisöjen populaatiogenetiikkaa, perinnöllisiä silmäsairauksia ja kaksosraskauksia. Forsius–Erikssonin oireyhtymä – harvinainen, perinnöllinen silmäsairaus – on nimetty Henrik Forsiuksen ja Aldur Erikssonin mukaan. Eriksson sai urallaan useita huomionosoituksia, joista mainittakoon Finska Läkaresällskapetin kunniapalkinto 1960, Gregor Mendel -mitali 1986 sekä K. K. K. Lundgaardin mitali ja kunniapalkinto 1991 ja 1998 Acta Ophthalmologican parhaasta artikkelista. Hänet kutsuttiin Suomen Tiedeseuran ulkomaalaiseksi jäseneksi vuonna 1989. ==Lähteet== ==Aiheesta muualla== * Luokka:Vuonna 1927 syntyneet Luokka:Vuonna 2015 kuolleet Luokka:Suomalaiset lääkärit Luokka:Suomalaiset geneetikot Luokka:Suomalaiset professorit
Hilkka Vuorinen

Hilkka Vuorinen (19. marraskuuta 1924 Lahti – 29. joulukuuta 2019 Helsinki) oli suomalainen tekstiilitaiteilija. Hän suunnitteli tekstiilejä kymmeniin kirkkoihin, muun muassa Alppilan kirkkoon ja Otaniemen kappeliin. Hilkka Vuorinen opiskeli Taideteollisuuskeskuskoulussa mallipiirustusosastolla 1944–1948 Arttu Brummerin johdolla. Vuorinen työskenteli Suomen Käsityön Ystävissä yli 20 vuotta, vuoteen 1975 asti ja Helmi Vuorelma Oy:n taideosastolla 1949–1950. Kirkkotekstiilien lisäksi hän on suunnitellut ryijyjä, täkänöitä, raanuja, tapetteja sekä lippuja ja merkkejä. Hilkka Vuorinen piti useita yksityisnäyttelyitä ja osallistui yhteisnäyttelyihin Suomessa ja ulkomailla. Hänet palkittiin Suomen Käsityön Ystävien ryijykilpailuissa 1952 ja 1957, Pihlgren & Ritolan tapettikilpailussa 1956 ja Neoviuksen ryijykilpailussa 1977. Hän sai kunniamaininnan näyttelyssä Exempla -77 Münchenissä. Hänelle on myönnetty valtion taiteilijaeläke. Hilkka Vuorinen toimi opetustehtävissä Tervolan ja Lappeenrannan kotiteollisuuskoulussa tuotesuunnittelun lehtorina ja Lounais-Suomen käsi- ja taideteollisuusoppilaitoksessa taideaineiden ja tuotesuunnittelun opettajana 1978–1984. Vuorinen sai Suomen Kulttuurirahaston apurahan 1952 ja 1974, Helsingin kaupungin apurahan 1973, valtion yksivuotisen taiteilija-apurahan 1976, valtion kohdeapurahan 1977 ja 1981 sekä Greta ja William Lehtisen säätiön apurahan 1983. ==Lähteet== *P. Priha, Rakkaat ystävät : Suomen Käsityön Ystävät 120 vuotta. 1999. *Designmuseo, muotoilijarekisteri, Hilkka Vuorinen ===Viitteet=== Luokka:Suomalaiset tekstiilitaiteilijat Luokka:Vuonna 1924 syntyneet Luokka:Vuonna 2019 kuolleet
Explorer 6

Explorer 6, tai S-2, oli yhdysvaltalainen satelliitti, joka laukaistiin elokuussa 1959. Pieni, pallomainen satelliitti oli suunniteltu tutkimaan Maan magneettikentän vangitsemaa säteilyä, kosmista säteilyä, Maan magneettikenttää, radioaaltojen etenemistä yläilmakehässä ja mikrometeoriittien vuota. Se myöskin testasi skannauslaitetta, joka oli suunniteltu ottamaan kuvia Maan pilvistä, ja lähetti ensimmäiset kuvat Maapallosta sen kiertoradalta. ==Lähteet== Luokka:Satelliitit Luokka:Vuoden 1959 avaruustoiminta
Raili Meltamo

Raili Annikki Meltamo, avioliitossa Hortay (21. kesäkuuta 1922 Viipuri – 12. heinäkuuta 1992 Tukholma)Meltamo, Raili Annikki, Sveriges Dödbok (8/2021) 1830–2020, Sveriges Släktforskarförbund, ISBN 978-91-89310-09-4 oli suomalais- ruotsalainen arkkitehti. Hänen puolisonsa oli Géza Hortay 1947–1964. Meltamon vanhemmat olivat Filip Meltamo ja Jenny Savolainen. Hän suoritti ylioppilastutkinnon Helsingissä 1942 ja valmistui arkkitehdiksi Helsingin Teknillisestä korkeakoulusta 1948. Hän työskenteli Lundissa Gustaf Birch- Lindgrenin toimistossa 1946–1948, Lundin kaupunkisuunnitteluvirastossa 1948–1950, Växjön kaupunginarkkitehdin toimistossa 1950–1953 ja omisti Géza Hortayn kanssa arkkitehtitoimiston Oskarshamnissa vuodesta 1954. Hän suunnitteli muun muassa sulfaattitehtaan Mörrumiin ja EPA-tavaratalon Oskarshamniin. Hän oli vuodesta 1957 Trelleborgs gummifabrikin värikonsultti. ==Lähteet== * Hortay, Raili A., Vem är vem === Viitteet === Luokka:Suomalaiset arkkitehdit Luokka:Ruotsalaiset arkkitehdit Luokka:Vuonna 1922 syntyneet Luokka:Vuonna 1992 kuolleet
Tiina Parkkinen

Tiina Parkkinen (s. 1965 Wien, Itävalta) on suomalainen arkkitehti.Berger + Pakkinen: Tiina Parkkinen, läst 2016-02-04 Parkkinen aloitti arkkitehtuuriopinnot Wienin taideakatemiassa professori Timo Penttilän oppilaana. Vuonna 1986 hän opiskeli kaupunkirakentamista Fèsissä Marokossa ja suoritti tutkinnon 1994 Wienin taideakatemiassa. Hän perusti 1995 Alfred Bergerin kanssa arkkitehtitoimiston Berger + Parkkinen jolla on toimipaikat Wienissä ja Helsingissä. Toimisto voitti joulukuussa 1995 kansainvälisen arkkitehtikilpailun Berliinin pohjoismaisten suurlähetystöjen kokonaisuudesta, johon kukin maa suunnittelutti oman rakennuksen.Berlin ambassad, Kaupungin kiinteistövirasto, viitattu 20.4.2018 == Lähteet == == Aiheesta muualla == *Berger + Parkkinen -toimiston verkkosivusto Luokka:Suomalaiset arkkitehdit Luokka:Vuonna 1965 syntyneet Luokka:Elävät henkilöt
Balkåkran rituaaliesine

Balkåkran rituaaliesine () on pronssista valmistettu mahdollinen rituaaliesine, joka löytyi Balkåkran pitäjästä Ystadin läheltä Ruotsista. Vaikka sen käyttötarkoitus on jäänyt hämäräksi, ajoitetaan se kuitenkin noin 1500–1300 eaa. eli Skandinavian pronssikauteen Monteliuksen periodille II. == Historia == Esine löytyi pienestä suosta vuonna 1847, jolloin sitä pidetään uhrina. Aivan samanlainen esine löytyi Unkarista vuonna 1913 Sopronin läheltä. Onkin ajateltu, että esine olisi tuontiesine Keski-Euroopasta samalla tavalla kuin monet muutkin pronssista valmistetut esineet. == Kuvaus == Esineen pohjana (tai mahdollisesti yläosa) on pronssista valmistettu pyöreä levy, joka on muotoiltu kuperan muotoiseksi. Levyn pelti on halkaisija on 42 senttimetriä, ohut ja siksi se on myös löysä. Sitä on tuettu lieriötä muistuttavalla kauluksella, jonka reunaa kiertää kymmenen rattaan pyöriä muistuttavat koristeet. Kauluksen koristeina on reikiä ja siksak-kuvioita. == Käyttötarkoitus == Esineen käyttötarkoitusta ei tiedetä. Useimmat tutkijat ovat ajatelleet sitä rituaaliesineeksi, jolla on tekemistä pyörien eli aurinkoa palvovan perinteen kanssa. Myös muita käyttötarkoituksia on esitetty: gongi, rumpi tai palokulho (valaisin). == Kirjallisuutta == * Knape, Anita & Nordström, Hans-Åke: Der Kultgegenstand von Balkåkra (= The Museum of National Antiquities, Stockholm. Monographs. Bd. 3). Statens historiska museum, Stockholm 1994, ISBN 91-7192-927-4. == Lähteet == == Aiheesta muualla == * Ruotsin historiallinen museo: Yksityiskohtaisia valokuvia esineestä, Flickr Luokka:Ruotsin historia Luokka:Ystadin kunta Luokka:Skandinavian pronssikauden esineet Luokka:Skånen historia
Perander

Perander on suomalainen sukunimi, joka on muun muassa seuraavilla henkilöillä: *Björn Perander (1915–1969), elokuvanäyttelijä taiteilijanimellä Otso Pera *Emma Åkerman (o.s. Perander, 1851–1931), runoilija *Henrik Gottlieb Perander (1818–1883), oppikoulun lehtori ja kirjailija *J. J. F. Perander (1838–1885), filosofi, professori ja kirjailija *Niilo Perander (1850–1906), varatuomari ja hovioikeudenneuvos *Nils Fredrik Perander (1816–1854), varatuomari ja Kuopion pormestari
Stina Forss-Aspegren

Stina Edit Forss-Aspegren (11. kesäkuuta 1914 Turku – 9. toukokuuta 1989 Danderyd) oli suomalais-ruotsalainen arkkitehti. Forss-Aspegrenin vanhemmat olivat Oskar Forss ja Edit Rostén. Hän suoritti ylioppilastutkinnon Helsingissä 1933, valmistui arkkitehdiksi Helsingin Teknillisestä korkeakoulusta 1941 ja opiskeli sen jälkeen Ruotsin kuninkaallisessa teknillisessä korkeakoulussa. Hän työskenteli Kalmarin, Växjön ja Visbyn lääninarkkitehdin toimistossa 1940–1942 ja 1950, arkkitehtien Albin Stark ja Alvar Aalto toimistossa Tukholmassa 1943, kaupunkisuunnitteluvirastossa Tukholmassa 1946, lääninarkkitehdintoimistossa Tukholmassa 1967 oli siellä vt. apulaislääninarkkitehti 1971.Stockholms län Project Runeberg Hän oli vuodesta 1947 naimisissa insinööri Olof Aspegrenin (1899–1961) kanssa. ==Lähteet== * Forss-Aspegren, Stina E . Project Runeberg === Viitteet === Luokka:Suomalaiset arkkitehdit Luokka:Vuonna 1914 syntyneet Luokka:Vuonna 1989 kuolleet
How to Socialise and Make Friends

__NOTOC__ How to Socialise and Make Friends on australialaisen alternative rock-yhtye Camp Copen toinen studioalbumi, jonka julkaisi Poison City Records ja Run for Cover Records 2. maaliskuuta 2018. Albumilta on julkaistu kaksi singleä, "The Opener" ja "How to Socialise and Make Friends".Genius: How to Socialise and Make Friends == Kappaleet == # # # # # # # # # == Arvostelut == * Pitchfork: 7.8/10Melissa Gianinni: Albumin levyarvostelu Pitchfork (7.3.2018) * The Guardian: Andrew Stafford: [Camp Cope: How to Socialise & Make Friends review – the raw sound of the #MeToo generation] The Guardian (1.3.2018) == Lähteet == Luokka:Yhdysvaltalaiset alternative rock -albumit Luokka:Vuoden 2018 albumit
Isabell Werth

Isabell Werth (s. Issum, Nordrhein-Westfalen, Saksa) on saksalainen kouluratsastaja, joka on kilpaillut seitsemissä kesäolympialaisissa (1992, 1996, 2000, 2008, 2016, 2020, 2024) ja voittanut 14 olympiamitalia, joista kahdeksan kultaista. Hän on maailman menestynein kouluratsastaja ja ratsastaja ylipäätään esimerkiksi olympiamitaleilla mitattuna. Hän on myös kouluratsastuksen seitsenkertainen maailmanmestari (4x joukkue, 1x yksilö, 2x GP Special) ja yhdeksänkertainen Euroopan mestari (4x joukkue, 2x yksilö, 3x GP Special). Hän on ratsastanut useimmat mitalit Gigolo-hevosella (käytössä 1992–2000). Vuoden 2008 olympialaisissa hän ratsasti Satchmolla ja 2016 Weihegold Oldilla. Häntä on luonnehdittu kouluratsastuksen kuningattareksi. Maaliskuussa 2018 hän piti hallussaan Kansainvälisen ratsastajainliiton (FEI) kouluratsastuksen yksilörankingin sijoja 1, 2 ja 6 (kolmella eri hevosella). == Lähteet == ==Aiheesta muualla== *Isabell Werthin kotisivusto (isabell- werth.de) *Isabell Werth (fei.org) *Isabell Werth remains the no.1 in Dressage! (14.4.2018, Winning Round, FEI World Cup™ Dressage Final) (youtube.com) Luokka:Saksalaiset kouluratsastajat Luokka:Saksalaiset olympiavoittajat Luokka:Vuonna 1969 syntyneet Luokka:Elävät henkilöt
Jeanne Rongier

Jeanne Rongier (27. marraskuuta 1852 Mâcon – 19. tammikuuta 1929 Pariisi) oli ranskalainen taidemaalari. Rongier opiskeli kuvataidetta ensiksi syntymäpaikkakunnallaan Henri Senartin oppilaana. Myöhemmin häntä opettivat Henri Joseph Harpignies ja Evariste Vital Luminais. Rongier on tunnettu historiamaalauksistaan. Hänen töitään oli esillä Chicagon maailmannäyttelyssä vuonna 1893 ja Pariisin maailmannäyttelyssä vuonna 1900. Hän sai molemmista kunniamaininnan. Hän oli myös vuodesta 1883 jäsenenä Société des Artistes Français -yhdistyksessä. == Lähteet == == Aiheesta muualla == Luokka:Ranskalaiset taidemaalarit Luokka:Vuonna 1852 syntyneet Luokka:Vuonna 1929 kuolleet
Arabella Ng

Arabella Ng Caroline Yili (; s. 8. lokakuuta 2001) on hongkongilainen alppihiihtäjä. Ng osallistui vuoden 2018 talviolympialaisiin. Hän sijoittui suurpujottelussa 56:nneksi ja keskeytti pujottelussa. == Lähteet == Luokka:Hongkongilaiset alppihiihtäjät Luokka:Vuonna 2001 syntyneet Luokka:Elävät henkilöt
Jenny Zillhardt

Jenny Zillhardt (16. maaliskuuta 1857 Saint-Quentin – helmikuu 1939 Neuilly- sur-Seine) oli ranskalainen taidemaalari. Zillhardt opiskeli taidemaalariksi Académie Julianissa Tony-Robert Fleuryn oppilaana vuonna 1877. Muita samaan aikaan opiskelleita olivat Luise Catherine Breslau ja Marie Bashkirtseff. http://gallica.bnf.fr/ark:/12148/bpt6k509340s/f2 Ensimmäisen kerran Zillhardtin teoksia oli esillä vuonna 1878 ja sen jälkeen hänen töitään oli säännöllisesti näyttelyissä. Chicagon maailmannäyttelyssä vuonna 1893 hänen töitään oli esillä näyttelyn naisten talossa. Vuonna 1905 hänen teoksensa Régalez-vous mesdames pääsi maailman naistaiteilijoita kuvaavaan, taidehistorioitsija Walter Shaw Sparrowin teokseen. Nykyään hänen töitään on näytteillä Musée d'Orsayssa, Langresin museossa ja hänen syntymäkaupunkinsa museossa. http://www2.culture.gouv.fr/public/mistral/joconde_fr http://archive.org/stream/womenpaintersofw00spar#page/220/mode/2up Jenny Zillhardtin sisar, Madeleine Zillihardt oli malli ja taiteilija Louise Breslaun kumppani. Ranskan valtio palkitsi Zillhardtin ansioistaan kunnialegioonan mitalilla vuonna 1930. == Teoksia == File:Jenny Zillhardt - Jeune compositeur 01.jpg|Nuori säveltäjä File:Jenny Zillhardt - Jeune fille au chat 01.jpg|Tyttö ja kissa File:Jenny Zillhardt - Nu 01.jpg|Alaston File:Jenny Zillhardt - Régalez-vous Mesdames.jpg|Régalez-vous mesdames == Lähteet == Luokka:Ranskalaiset taidemaalarit Luokka:Vuonna 1857 syntyneet Luokka:Vuonna 1939 kuolleet
Szonja Hozmann

Szonja Hozmann (s. 27. huhtikuuta 2001) on unkarilainen alppihiihtäjä. Hänen seuransa on Procelero SE. Hozmann osallistui vuoden 2018 talviolympialaisiin. Hän sijoittui suurpujottelussa 49:nneksi ja keskeytti pujottelussa. Hän kuului myös Unkarin ensimmäisellä kierroksella tippuneeseen joukkueeseen sekajoukkuekilpailussa. == Lähteet == Luokka:Unkarilaiset alppihiihtäjät Luokka:Vuonna 2001 syntyneet Luokka:Elävät henkilöt
Antero Tanninen

Antero Tanninen (18. maaliskuuta 1899 Lapua – 10. lokakuuta 1985) oli suomalainen Kokkolassa ja Lapualla asunut toimittaja, kirjailija ja rehtori.Kirjasampo.fi : Antero Tanninen Tanninen työskenteli toimittajana sanomalehdissä, pääasiallisesti Keski-Pohjanmaalla, Lallin toimittajana 1923–1924Lallin toimihenkilöitä vv. 1917-1937, Lalli, 1939, No 139B, sivu 18, julkaistu 27.11.1939, Keski-Pohjanmaan Vartion toimitussihteerinä vuoteen 1925 ja myöhemmin vastaavana toimittajanaSuomen sanomalehdistön vuosikirja, 1932, sivu 95, julkaistu 1.1.1932 sekä Kokkolan päätoimittajana vuodesta 1939.Kokkola, 1939, No 3, sivu 2, julkaistu 10.10.1939 Tanninen osallistui suojeluskuntatoimintaan ja toimi suojeluskunnan valistusohjaajana Keski- Pohjanmaan piirissä.Suojeluskuntajärjestön valistustoimi, 17 valistusohjaajaa nimitetty, Varsinais-Suomen Vartio: Turun suojeluskuntapiirin lehti, 1925, No 5, sivu 6, julkaistu 15.3.1925 Hän piti maanpuolustusaiheisia esitelmiä ja kirjoitti artikkeleita sekä historiallisia kertomuksiaan ja tutkimuksiaan lehdille.Antero Tanninen, Nälkä, Vv. 1695-1697 nälkävuosien kuva, Nuorten Pellervo, 1928, No 1, sivu 12, julkaistu 1.1.1928Antero Tanninen, Paha periköön kartanon herran, Sana ja Kuva, Kirjallistaiteellinen joka toinen viikko ilmestyvä aikakausjulkaisu, 1928, No 5, sivu 14, julkaistu 5.4.1928Antero Tanninen, Lahjomaton oikeudenjakaja, Uusi Maailma, 1930, No 10, sivu 6, julkaistu 20.5.1930Antero Tanninen, Kohtalo, kertomus maailmansodan ajoilta, Keski-Pohjanmaan Vartio, 1926, No 9, sivu 16, julkaistu 1.9.1926Kirjailija Antero Tanninen ym., Urheilijan joulu, Lapuan Sanomat, 1937, No 92, sivu 3, julkaistu 10.12.1937 Tanninen toimi Lapuan kansalaisopiston rehtorina vuosina 1957–1971. Tanninen oli vuonna 1962 mukana perustamassa Pohjanmaan Kirjailijat ry:tä.Pohjanmaan Kirjailijat ry:n perustava kokous 16.12.1962 Hän alkoi 1950-luvun lopulla kirjoittaa historiallisia näytelmiä, jotka kansalaisopisto toteutti vuodesta 1959 lähtien. Tanninen jättäytyi pois yhdistyksen toiminnasta 1970-luvun alussa. Tanninen sai II palkinnon K.J. Gummerus Oy kustannusliikkeen 75-vuotisjuhlavuoden romaanikilpailussa teoksellaan Hentrikka.Gummeruksen juhlavuoden romaanikilpailu ratkaistu, Sisämaa-Laatokka, 1947, No 262, sivu 2, julkaistu 15.11.1947 (lehden artikkelissa kuva Antero Tannisesta) == Teoksia == * Hentrikka : romaani. Gummerus 1947 == Lähteet == Luokka:Suomalaiset toimittajat Luokka:Suomalaiset kirjailijat Luokka:Suomalaiset opettajat Luokka:Vuonna 1899 syntyneet Luokka:Vuonna 1985 kuolleet
Jerkka Virtanen

Jerkka Virtanen on suomalainen laulaja, joka voitti The Voice of Finlandin seitsemännen kauden vuonna 2018. Voiton myötä hän sai levytyssopimuksen Universal Musicille. Vuonna 2011 hän kilpaili Idolsissa, missä hän pääsi semifinaalivaiheeseen. == Lähteet == Luokka:Suomalaiset laulajat Luokka:Syntymävuosi puuttuu Luokka:Elävät henkilöt
Vanguard 3

Vanguard 3 (kansainvälinen nimitys 1959 Eta 1) on satelliitti, joka laukaistiin Maan kiertoradalle Vanguard-raketilla syyskuussa 1959. Se oli kolmas onnistunut laukaisu yhdentoista yrityksen jälkeen. == Lähteet == Luokka:Tiedesatelliitit Luokka:Nasan ohjelmat
Dong Mingzhu

Dong Mingzhu (, pinyin: Dǒng Míngzhū; s. 1954) on kiinalainen yritysjohtaja. Hän on toiminut Kiinan suurimpiin lukeutuvan ilmastointilaite- ja kodinkonevalmistajan eli Gree Electric Appliances -yhtiön hallituksen puheenjohtajana. Yhdysvaltalainen talousjulkaisu Forbes on sisällyttänyt hänet useana vuonna maailman vaikutusvaltaisempien naisten listalleen. Vuonna 2016 hänet luopui emoyhtiön, valtio-omisteisen Gree-yhtymän hallituksen puheenjohtajuudesta. Yhdysvaltalainen talousjulkaisu Forbes luokitteli Dongin vuoden 2017 maailman vaikutusvaltaisimpien naisten listallaan sijalle 66. Talousjulkaisu Fortune sijoitti hänet maailman talouselämän kansainvälisten (ei-yhdysvaltalaisten) naisvaikuttajien 4. sijalle (2017). Dong suoritti korkeakoulututkinnon tilastotieteestä valtionvirkailijoiden koulutukseen keskittyneessä korkeakoulussa Anhuin Wuhussa (1975). Hän on leski, yksi lapsi. Hän on Kiinan kommunistisen puolueen jäsen. Häntä on luonnehdittu sitkeytensä ja vaativuutensa vuoksi "rautarouvaksi", eikä hän juuri pidä lomapäiviä työstään. ==Lähteet== ==Aiheesta muualla== *https://www.makers.com/profiles/591f267a6c3f646439558618 (makers.com) *Gree Electric's Dong Mingzhu: why China's leading businesswoman doesn't do holidays (24.8.2009) (telegraph.co.uk) Luokka:Kiinalaiset yritysjohtajat Luokka:Vuonna 1954 syntyneet Luokka:Elävät henkilöt
Come Over When You’re Sober, Pt. 1

__NOTOC__ Come Over When You're Sober, Pt. 1 on yhdysvaltalaisen hiphop- artisti Lil Peepin esikoisalbumi ja myöskin viimeinen, joka julkaistiin hänen elinaikanaan. Åhr julkaisi albuminsa omakustanteena 15. elokuuta 2017, Åhr kuoli kolmen kuukauden päästä fentanyylin yliannostukseen. Albumilta julkaistiin kaksi singleä, Benz Truck (Гелик) ja The Brightside.Genius: Lil Peep - Come Over When You're Sober Pt. 1 Åhrin oli tarkoitus julkaista albumi alun perin 11. elokuuta, mutta se julkaistiin kuitenkin 15. elokuuta 2017. Albumi kertoo Åhrin kokemuksista aineiden käytön kanssa ja niiden vaikutuksista hänen henkilökohtaiseen elämäänsä.Emma Garland:Oh Boy, Lil Peep's Debut Album Is Here Noisey (15.8.2017) == Kappaleet == # # # # # # # == Arvostelut == * Pitchfork: 7.3/10Sheldon Pearce: Come Over When You're Sober Pt.1 - levyarvostelu Pitchfork (17.8.2018) * The Needle Drop: Not Good/10Anthony Fantano: Lil Peep's Come Over When You're Sober, Pt. 1: NOT GOOD YouTube (18.8.2017) == Lähteet == Luokka:Yhdysvaltalaiset hip hop -albumit Luokka:Emo-albumit Luokka:Vuoden 2017 esikoisalbumit
Elisabetta Sirani

Elisabetta Sirani (8. tammikuuta 1638 Bologna – 28. elokuuta 1665 Bologna) oli italialainen taidemaalari. Hänen tyylisuuntansa oli barokki. Hän oli aikansa kuuluisin bolognalainen naistaiteilija, ja hän perusti naisille tarkoitetun taideakatemian.Elisabetta Sirani National Museom of Women in ArtsElisabette Sirani, Brooklynin museo Sirani ja hänen sisarensa, joista tuli myös taiteilijoita, saivat taiteellisen perusopetuksensa isältään. Taidehistorioitsija Carlo Malvasia huomasi hänen kykynsä ja rohkaisi ryhtymään ammattitaiteilijaksi. Kun isän terveys heikkeni, Sirani otti hoitaakseen perheen ateljeen. Säilyneestä kirjanpidosta voidaan päätellä, että Sirani oli erittäin tuottelias taiteilija. Hänen ateljeestaan tuli eräänlainen nähtävyys, monet halusivat nähdä, kuinka nopeasti hän teki hienoja maalauksia. Kun Elisabetta Sirani oli 27-vuotias, hän yllättäen sairastui ja kuoli. Hänen perheensä oli aivan varma, että kyseessä oli myrkytys. Samoin ajatteli myös lääkäri. Nykyään ollaan taipuvaisempia ajattelemaan, että kyseessä oli sairaus. == Lähteet == == Aiheesta muualla == Luokka: Italialaiset taidemaalarit Luokka: Vuonna 1638 syntyneet Luokka: Vuonna 1665 kuolleet
Anni Lintula

Anni Lintula (s.1981) on digitaalisen median asiantuntija, mediayhteisöjen rakentaja ja entinen toimittaja. Lintula on työskennellyt A-lehtien B2B-liiketoiminnan johtajana sekä A-lehtien johtoryhmän jäsenenä vuosina 2018-2024. Lintula on työskennellyt aiemmin tyttöjen media Demin päätoimittajana (2012–2017), toimituspäällikkönä (2010–2011), toimitussihteerinä (2008–2009) ja toimittajana (2006–2007). Lintula on perustanut YouTube-kulttuuriin erikoistuneen Tube-lehden vuonna 2016. Lintula on Media-alan tutkimussäätiön hallituksen jäsen ja neuvonantajana Bonfire- bisnesmediassa. Hän on toiminut viestinnän asiantuntijana THL:n koronaepidemian torjunnan strategisessa työryhmässä. Lintula on myös kysytty puhuja, joka oli ehdolla Speakersforumin Vuoden puhuja 2019 -kilpailussa. Hän esiintyy asiantuntijana Yleisradion Jälkidigi-ohjelmassa, joka on digitaalisen maailman viikoittainen ajankohtaisohjelma Ylen Aamussa. Lintula on julkaissut kirjan Nuoren toimittajan eloonjäämisopas (Gummerus, 2009) yhdessä toimittaja ja kirjailija Meri Valkaman kanssa.Hän juontaa Zetapodi-nimistä podcastia, joka pureutuu sukupolven Z arvoihin, asenteisiin ja mediankulutustottumuksiin. Lintula on koulutukseltaan valtiotieteiden maisteri Helsingin Yliopistosta, pääaineenaan viestintä. Hän on myös valmistunut medianomiksi Laurea Ammattikorkeakoulusta vuonna 2006. Sitä ennen hän on opiskellut journalismia vuonna 2004 Tukholman yliopistossa. == Teokset == * * Zetapodi-podcast: https://www.a-lehdet.fi/yrityksille/ajankohtaista/zetapodi == Lähteet == Luokka:Suomalaiset päätoimittajat Luokka:Vuonna 1981 syntyneet Luokka:Elävät henkilöt
Milwaukee Breakwater Lighthouse

Milwaukee Breakwater Lighthouse eli Milwaukeen aallonmurtajan majakka sijaitsee Yhdysvaltojen Wisconsinin osavaltiossa Michiganjärvessä. Se kuuluu meriturvallisuusjärjestelmään, joka takaa aallonmurtajien näkyvyyden vesiliikenteelle. Kolmen kilometrin pituinen pohjoinen aallonmurtaja valmistui betonista vuonna 1925 suojaamaan Milwaukeen kaupunkia Milwaukeejoen suulla sekä sen sataman liikennettä korkeilta makean veden aalloilta. Seuraavana vuonna 1926 valmistui nykyinen art deco -tyyliseksi luonnehdittu majakkarakennus terästorneineen, ja sen lamppu Fresnel-linsseineen sytytettiin 1927. Majakka on automatisoitu vuonna 1966. Majakan korkeus on noin 20 metriä valonlähteineen Se lähettää punaista valoa kymmenen sekunnin välein. Alkuperäinen linssi on sijoitettu Wisconsinin merimuseoon.Terry Pepperin majakkaluettelo. Nykyistä majakkaa edelsi majakkalaiva 1910-luvulla ja tilapäinen majakka, ja sen ohella toimii laiturin loisto Milwaukee Pierhead Light. == Lähteet == Luokka:Yhdysvaltain majakat Breakwater Lighthouse Luokka:Isotjärvet
Jelena Vujičić

Jelena Vujičić (s. 24. tammikuuta 2001) on montenegrolainen alppihiihtäjä. Hänen seuransa on Savin Kuk 2017. Vujičić osallistui vuoden 2018 talviolympialaisiin. Hän sijoittui suurpujottelussa 58:nneksi ja keskeytti pujottelussa. == Lähteet == Luokka:Montenegrolaiset alppihiihtäjät Luokka:Vuonna 2001 syntyneet Luokka:Elävät henkilöt